Roel Degamo

Si Roel Ragay Degamo (Abril 29, 1966 – Marso 4, 2023) sarong Filipinong politiko na nagserbing gobernador nin Negros Oriental poon 2011 abot Hunyo 2022, dangan poon naman Oktobre 2022 hanggan kan saiyang asasinasyon kan Marso 4, 2023. Siya dati nagsirbe sa probinsya bilang bise gobernador poon 2010 sundo 2011, asin man komo konsehal munisipal nin  Siaton poon 1998 abot 2007.

Sa 2010 eleksyon heneral nin Filipinas, siya nakatipon nin pinakadakul na boto para sa [Hunta Probinsyal nin Negros Oriental]]. Huli sa sunod-sunod na pagkagadan kan elehidong gobernador asin bise gobernador, si Degamo nagsakat asin nagtukaw sa pagkagobernador kan 2011. Siya nasuspendir sa pwesto kan Oktobre 2017  abot Enero 2018 huli sa orden kan Office of the Ombudsman gibo kan mga soboot pagsulmok niya nin pondong pampubliko. Saiyang naapelar asin nabangga' an suspensyon asin pagpatalsik sa saiya sa pwesto.

Si Degamo nadaog sa eleksyon gubernatoryal ki Pryde Henry Teves kan mangyari an 2022 eleksyon heneral nin Filipinas. Alagad, siya  nagsangat nin reklamo elektoral  kan Oktobre 2021 durante kan magboborotohan na gayo, ta may sarong kandidato nagngangaran "Ruel Degamo" na nagkandidato man asin ini saiyang pighurot sa COMELEC na anularon an kandidatura kan tawong ini komo sarong "nuisance candidate" sa tuyong ribongon an elektorado. An Commission on Elections (COMELEC) nagdesisyon a pabor saiya maski ngani an nasabing kandidato nag'apela. Nangyari an eleksyon dai pa nakakataong pinal na desisyon an COMELEC. Kan Hunyo 2022, an nadaog na si Degamo nagsa'ngat petisyon nin mandamus sa Korte Suprema na ordenan an COMELEC na resolberan an kaso. Kan Oktobre 3, 2022, an COMELEC  pigpanindogan an amay na desisyon kaini na haleon sa lista an "nuisance candidate" na si "Ruel Degamo" asin ilipat anoman na mga boto nakua kan Ruel saka itao bilang boto sa pangaran na "Roel" na nagresulta an pagproklanmar kan tunay na guminana sa eleksyon. 

Kan Marso 4, 2023, siya pig'asasinar nin armadong grupo sa saiyang residensya sa Pamplona, Negros Oriental.

Buhay personal
Si Roel Ragay Degamo namundag sa Bonawon sa munisipalidad nin Siaton, Negros Oriental kan Abril 29, 1966. Nakatapos siya nin primarya asin sekundaryang edukasyon sa saiyang banwaan sa Dumaguete; dangan nakamit niya an saiyang bachelor's degree sa mechanical engineering sa Silliman University kan 1989. Siya nakapasar sa licensure examinations parehong taon.

An balo ni Degamo si Janice Vallega-Degamo iyo an inkumbent o nakatukaw na alkalde kan Pamplona, Negros Oriental.

Gobernador nin Negros Oriental (2011–2023)

Enot na apat na termino (2011–2022)
Pakatapos niya maserbihan an tadang termino 
ni Perdices, si Degamo naelihir sa sadiri niyang mga pagkakandidato sa tolong sunod-sunod na termino: kan 2013 (sa lindong kan PDP–Laban), kan 2016 (sa lindong kan National Unity Party), asin kan 2019 (sa lindong kan Nacionalista Party).

Mga Kontrobersya
Si Degamo nakaresibi nin tolong orden sa pagpatalsik saiya sa pwesto pinaluwas kan Office of the Ombudsman durante kan siya nagtutukaw poon 2011 sundo' 2022:
Kan 2016, an opisina kan Ombudsman nag'orden kan paghale sa pwesto ki Degamo huli soboot sa saiyang pagmalgastar kan calamity fund para sa  Typhoon Sendong taon 2011 na naghahalagang P480 milyon, alagad siya nakakua nin 60-aldaw na Temporary Restraining Order (TRO) hale sa  Court of Appeals kaya nabangga an siring na orden.
Kan 2017, si Degamo nasuspendir naman nin tolong bulan huli sa soboot sa pagsulmok kan calamity fund para sa 6.9 magnitude na linog kan 2012. Si bise gobernador Mark Macias iyo an nag'asumir sa pwesto bilang gobernador komo akting sa laog nin 90 aldaw.
Kan kahurihan man nin 2017, manta siya nagseserbi kan suspensyon, an Office of the Ombudsman nagpaluwas naman nin sarong dismissal order kontra ki Degamo kan siya madeterminaran na 'guilty' nin 'grave misconduct' huli sa soboot salang pag'gamit kan  na halaga nin intelligence funds kan 2013. Mantang yaon sa suspensyon, si Degamo nakakua nin Temporary Restraining Order (TRO) sa Court of Appeals kan Enero 11, 2018 tangani mabangga an dismissal order saiya alagad an Korte Suprema pinawa'ran nang bagsik an TRO niya kan Nobyembre 13, 2019. Alagad, nadukayan na amay pa palan an Court of Appeals enot nang naresolberan an kaso niya kan Septyembre 2019 na siya pinawa'ran sala, kaya siya dai napatalsik sa pwesto.

Toltolan

Mga Gobernador nin Negros Oriental